- Kolosa
- <
- 1
- >

NWER NYI POL NYONO TV
ANEB ERO BA LI GO
KOLOSA
1
1 Me Pol ji koro Esowo, á yehk-m no, n li ntiingetib a Kraist Jisos, awahr a Timoti mmonannee ejahre, 2 e kpꞌnyono nwer nyia tv aneb Esowo ba li go Kolosa, bo jio ji li abonanee go ejang bi Kraist, ba kpi ekakesehk.
Nong, Esowo Nso ejahre ka-n nnoobo, a elkoono.
Ero bi Pol jo kak ka Esowo
3 Ngare anyehng anyehng nyi e lꞌkak ero ka-n, e kpo kak Esowo saam, ye ji li nde no Ntul ewahre Jisos Kraist. 4 Tibre wahr ebwuk bade ekakesehk ejahne ji ń kpꞌtoono Jisos Kraist, fere tob wuk ana aneb Esowo kpee kpo kor-n.*1:4 Ef 1:15 5 Tibre ekunukpu ejahne li go nsol nyi Esowo kuuru no bum-n go ejahbetul Esowo,†1:5 Rom 8:24-25 nsol nyio nyi ḿ ma tohko wuk, eji bo tong-n alum nya li go etingitingi, nya li nnoobo etib. 6 Etib bia bi bo ma ba tiingi go egahne kpꞌyeere rehng go ejang njini abehng abehng, fere kpꞌkake elfuulu. Ano wo fvfo ma tob lim go egahne ellong, bomo gona efung bi ń gbo mbang wuk, fere kahn nnoobo nyi Esowo, jang jang ana li no go etingitingi.
7 Tibre ń kpili goji Epafras ji li nkakesehk a nlokeltum no Kraist ka-n.‡1:7 Kol 4:12 Á kpo lim eltum ana wahr, ye ji kpo sahb kor-r kor. 8 Ye wo ma-r tong bade elkoro enahne ni ń kpi no, ni Etingi Etohko ma-n ka.
9 Bomo go efung bi e wuku bada nsol nyio, e ka tiki rahke ero akake ka-n, fere jo gboongo Esowo, eji ń lꞌgbal go elkahne ni Etingi Etohko kpo ka, fere tob jol anebe ngbere, fere kahn mbang enye.§1:9 Ef 1:16-17 10 E kpo kak ero re, wahn lim eljini ni bahke fuumu a ni Ntul a Jisos, ni kpo kor-e ngare anyehng anyehng, wahn fere jo kab akab go nnoobo eltum anehng anehng ni ń kpꞌlimi, fere jo gbal go elkahne ni Esowo, 11 fere bel eko ji biingi a egburu nsahm nyi Esowo, nyio nyi ellub ene, eji ń lꞌmal elkpuumu, jo kpooro go eyebatahng, 12 fere jo kak Esowo saam, ye jio ji ma-r ka nsahm re wahr tob li elkv ene semme a aneb Esowo bako ba ma tob li etul bꞌnehm ana wahr, bio bi ellennge.
13 Á ma-r tahre yehke go eju bio bi ejannge, feere a nahre go ejahbetul jio ji Mmon ewe no kpo kor-e sꞌsehng, 14 ye jio ji ma-r fak yake, fere tahm ka-r go egahre abiafem.*1:14 Ef 1:7
Nne awo li Kraist?
15 Kraist wo li efꞌtu ji Esowo bi nne lꞌki-e ma nyehn.†1:15 Hib 1:3 Ye wo li nne no gbo mbang jini, njini kehm jolo. 16 Esowo ko nsahm nyi Jisos Kraist, lim nsol kpee nyi li go elbung, a nyi li ndi, nsol nyi e kpꞌnyehne go amahr, a nsol nyi e kil elnyehne go amahr, a nti etul, a afiladi, a atul, go atubesi.‡1:16 Jon 1:3 17 Á tohko jol, ejum ajehng ajehng kehm jolo. Ye wo kpꞌwahnge nsol kpee kpꞌjene go elkoono. 18 Ye wo li esi ji ngubjing enye nyi li aneb ero.§1:18 Ef 1:22 Ye wo li mbomannahb. Ye wo li ngbokambang a nne no gbo mbang nyahme go elkv, eji á lꞌjol ngbokambang go ejum ajehng ajehng, fere jol ntubesi.*1:18 Ell 1:5 19 Tibre jo yebe Esowo atahng sehng re, á rod ellub ene kpee, ba woomo Kraist go atahng. 20 Esowo sehnge go ege, ko nsol kpee, feere a nyi go ege, ba jol go elkoono anehng, afi nsol nyi jolo go ndi, afi jolo go elbung. Tibre alung ma Jisos kpo go ekros ma wahnge Esowo ma lim nsol kpee jol go elkoono.†1:20 Ef 1:10; 1 Jon 2:2
21 Wuku wuku ń jolo ajahmjahm go esamahr bi Esowo,‡1:21 Ef 2:12 fere jol anebekv ebe go egahna ntir, fere jo lim abꞌbi nsol.§1:21 Rom 5:10 22 Anv, tib go elkv ni Jisos kpo go ngubjing ni wahnge Esowo ma-n lim re wahn jol go elkoono awahn a ne, eji á lꞌlim-n, ń jol saang, kꞌbel ebꞌbi ajehng ajehng, nne awohng awohng ki-n jo ma ka ebi, á fere ko-n ba a nahne go ege esamahr. 23 Esowo bahk-n limi ano, ń lꞌfere soro asi go ege a mbang, fere yiimi tꞌtahne, kꞌren, kꞌyehke ekunukpu ejahne goji Esowo, ye ji ń wuku alum enye nya bo ma bung tong nne awohng awohng go njini, nyao nya me Pol ma jol nlokeltum.
Eltum ni Pol jo lim ka aneb ero
24 Eltim kp-m yebe go egame erem bi n kpꞌnyehne tib go egahne esi.*1:24 Ef 3:13 Tibre n kpꞌgohro nyehn erem bi Kraist nyehne no sa go egama ngubjing, tib go esi ji ngubjing enye nyi li aneb ero. 25 Me n fere jol nlokeltum abo. Tibre Esowo bi ka-m eltum nia re me n lim ka-n. Eltum nia li re, me n lim ane kahn alum Esowo gbalee. 26 Alum Esowo nyaa li ejum ji Esowo behre no mahne mahne re nne awohng awohng kꞌnyehn, anv, yeblennge ka ane ebe,†1:26 Rom 16:25-26 27 ba á ma yehke re bo kahn afang nya ellub ni wob go ejum ji Esowo behre mahne mahne, ji li Kraist ji wob go egahne atahng, wahn ji li ane ba ki li Jus. Ye wo wahnge ekunukpu ejahne li re, ḿ bahke jolo go ellub ni Esowo.
28 Ye wo, e kpo bung bada ne, fere jo rehke nne awohng awohng, fere jo tib-e ajoobo nsol nya elkahne, eji e lꞌko nne awohng awohng ba ka Esowo ana nne no ma gbal go ejang bi Kraist. 29 Nsol nyia nyi wahnge n kpo gbehd, fere jo nꞌnok go nsahm nyi Kraist ka-m no, nyi li egburu nsahm go egame atahng.

- Kolosa
- <
- 1
- >

*1:4 1:4 Ef 1:15

†1:5 1:5 Rom 8:24-25

‡1:7 1:7 Kol 4:12

§1:9 1:9 Ef 1:16-17

*1:14 1:14 Ef 1:7

†1:15 1:15 Hib 1:3

‡1:16 1:16 Jon 1:3

§1:18 1:18 Ef 1:22

*1:18 1:18 Ell 1:5

†1:20 1:20 Ef 1:10; 1 Jon 2:2

‡1:21 1:21 Ef 2:12

§1:21 1:21 Rom 5:10

*1:24 1:24 Ef 3:13

†1:26 1:26 Rom 16:25-26

© 2024 SCO